**Alagoas** é un estado brasileiro situado na Rexión Nordeste. Ten como límites: Pernambuco (N e NO); Sergipe (S); Baía (SO); e o Océano Atlántico (E). Ocupa unha área de 27.767 km² (equivalente en tamaño a Albania) e tiña uns 2 827 856 habitantes segundo o Censo 2000 (poboación equivalente á de Galiza). A súa capital é Maceió. O estado é dividido en 102 municipios. As cidades máis populosas son: Maceió, Arapiraca e Palmeira dos Índios.

Historia
--------

A costa do actual Estado de Alagoas, coñecida desde as primeiras expedicións portuguesas, desde pronto foi visitada tamén por embarcacións doutras nacionalidades para o contrabando de *pau-brasil* (Caesalpinia echinata). Cando da institución do sistema de Capitanías Hereditarias (terras doadas a particulares pola coroa portuguesa) o 1534, a rexión de Alagoas integraba a Capitanía de Pernambuco. A súa ocupación remonta á fundación da freguesía de Penedo (1545), ás marxes do río São Francisco por Duarte Coelho. Este incentivou a fundación de facendas e muíños para cana na rexión.

Ao comezo do século XVII, ademais da agricultura de cana de azucre, a rexión era importante produtora rexional de fariña de mandioca, tabaco e peixe seco, e tamén de centro gandería para a produción de carne e coiro, consumidos na Capitanía de Pernambuco. Durante a invasión holandesa (1630-1654), o seu litoral foi escenario de violentos combates, mentres que nos outeiros de seu interior multiplicáronse os *quilombos* (poboados de escravos que fuxían das plantacións de cana), cos africanos que fuxían de facendas en Pernambuco e Baía. O Quilombo dos Palmares foi o máis famoso destes, e chegou a contar con vinte mil habitantes no seu apoxeo.

Alagoas foi parte da Capitanía de Pernambuco ata o 1817, ano en que foi desmembrada. Coa independencia do Brasil en 1822, fíxose provincia do Imperio. Coa proclamación da república en 1889, fíxose estado.

### Xeografía

O relevo é modesto, en xeral abaixo dos 300 metros. Planicie costeira a este, planalto a norte e depresión no centro. O punto máis elevado está na Serra Santa Cruz (844 metros).

Os ríos principais son o São Francisco, o Mundaú e Paraíba do Meio.

Vexetación: a foresta tropical orixinal na costa case desapareceu, e hoxe soamente existen pequenos bosques. Hai tamén mangleiral costeiro e plantacións de coco ó longo de todo o litoral. A vexetación da *caatinga* domina o interior semiárido.

Predomina o clima tropical húmido no litoral, con sol no verán e temporais no inverno. No oeste do estado o clima é semiárido.

### Economía

Praia de Ponta Verde, en Maceió.
Agricultura
Entre os principais produtos agrícolas cultivados no Estado atópanse o ananás, o coco, a cana de azucre, o feixón, o tabaco, a mandioca, o arroz e o millo.

Gandería
Destácanse as creacións de cabalos, bovinos, búfalos, cabras, ovellas e porcos.

Extracción mineral
Existen no Estado reservas minerais de sal, gas natural, ademais do petróleo.

Industria
A actividade industrial ten como sub-sectores predominantes o químico, a produción de azucre e alcohol, cemento e o procesamento de alimentos.

#### Turismo

Nos últimos anos, o turismo creceu nas praias do litoral coa chegada de brasileiros e tamén de estranxeiros. Houbo mellorías no aeroporto de Maceió e ampliación da rede de hoteleira. No litoral norte, especialmente nas cidades de Maragogi e Japaratinga, foron construídos recentemente grandes *resorts*. Salienta tamén a cidade histórica de Marechal Deodoro, polas súas construcións.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alagoas*** |

### Outros artigos

* Brasil
* Estados do Brasil

| * v
* c
* e
Estados do Brasil |
| --- |
|  | 
* Distrito Federal
* Acre
* Alagoas
* Amapá
* Amazonas
* Baía
* Ceará
* Espírito Santo
* Goiás
* Maranhão
* Mato Groso
* Mato Groso do Sur
* Minas Xerais
* Pará
* Paraíba
* Paraná
* Pernambuco
* Piauí
* Río do Xaneiro
* Río Grande do Norte
* Río Grande do Sur
* Rondonia
* Roraima
* Santa Catarina
* São Paulo
* Sergipe
* Tocantins

 |  |

|  |  |
| --- | --- |
| Control de autoridades | 
* Wd: Q40885
* WorldCat
* VIAF: 127829407
* BNF: 11969954p
* EBID: ID
* GEC: 0001536
* GeoNames: 3408096
* GND: 4444584-2
* LCCN: n79064759
* MusicBrainz: ID
* OSM: 303781
* TGN: 7016581

 |

|  |  |
| --- | --- |
| Identificadores taxonómicos | 
* ISC: 108627

 |